Diari Oficial de la Generalitat Valenciana


Sumari del DOGV 4447, del 25-02-2003 (2003/2017)

Informació pública del programa d'actuació integrada per al desenvolupament del sector Vertix XXI als termes municipals de Monserrat, Torrent i Picassent (València).
---------------------------------------------------------------------------------------------------------------------------------------------------------------------

### Dades del document

Número de DOGV
:   4447

Data del DOGV
:   25-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2017


Organisme emissor
:   Mas Vilanova, SA

Tipus de document
:   Anunci

Informació pública del programa d'actuació integrada per al desenvolupament del sector Vertix XXI als termes municipals de Monserrat, Torrent i Picassent (València). [2003/M2017]
  
La mercantil Mas Vilanova, SA ha formulat una proposta de programa d'actuació integrada del sector denominat Vertix XXI, a l'empara del que disposen els articles 48 i 50 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 de novembre de 1994), amb l'objecte de promoure el desenvolupament urbanístic de la dita àrea i possibilitar la seua destinació a ús residencial, amb implantació d'activitat esportiva de camp de golf. Conté la següent documentació:
  
- Programa per al desenvolupament d'actuació integrada.
  
- Document d'homologació modificativa.
  
- Estudi d'avaluació d'impacte ambiental.
  
- Pla parcial.
  
- Avantprojecte d'urbanització.
  
- Agrupació d'interés urbanístic.
  
En aplicació de l'establit en l'article 48.1.C, en relació amb l'article 46.3 ambdós de la llei esmentada, se procedix a sotmetre l'indicat programa, amb tota la documentació annexa, a informació pública per termini de 20 dies hàbils a partir del dia següent a la publicació d'este anunci en el Diari Oficial de la Generalitat Valenciana.
  
Es fa constar que durant el dit termini els interessats en este procediment podran formular qualssevol al·legacions que els convinguen segons dret i, si escau, proposicions juridicoeconòmiques; tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient depositat en la Notaria d'Encarnación Mesa Valiente, al carrer de Blasco Ibáñez, 34, de Montroy (València).
  
Igualment es fa constar que qualsevol persona, en dret, podrà comparéixer en la dita notaria per a obtindre acta de protocol·lització del projecte i documents que s'hi acompanyen, o sol·licitar la seua exhibició.
  
La indicada documentació, així com l'expedient administratiu, es podrà consultar en els ajuntaments de Monserrat, Torrent i Picassent, els dies hàbils en horari d'atenció al públic.
  
Les al·legacions respecte del programa que, si escau, es formulen es presentaran davant el Registre General de l'Ajuntament de Monserrat.
  
Així mateix, mitjançant este anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies hàbils anteriorment indicat. Durant el dit termini podran formular-se les esmentades proposicions en el Registre General de l'Ajuntament de Monserrat.
  
Finalitzat este termini, el dia hàbil següent, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques en l'Ajuntament de Monserrat. Durant els 10 dies següents al d'obertura de pliques podran ser objecte de consultes i al·legacions totes les actuacions de l'expedient.